Diari Oficial de la Generalitat Valenciana


Sumari del DOGV 5517, del 22-05-2007 (2007/5904)

RESOLUCIÓ de 8 de maig de 2007, de la directora de l'Institut Valencià d'Estadística, per la que es convoquen beques per a la realització de pràctiques professionals a l'Institut Valencià d'Estadística..
-----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5517

Data del DOGV
:   22-05-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/5904


Data del document
:   08-05-2007

Organisme emissor
:   Institut Valencià d'Estadística

Tipus de document
:   Resolució

Anàlisi jurídica

 Descriptors 

:   * ajuda pública
    * suport econòmic
    * assignació per estudis
    * estadística

RESOLUCIÓ de 8 de maig de 2007, de la directora de l'Institut Valencià d'Estadística, per la que es convoquen beques per a la realització de pràctiques professionals a l'Institut Valencià d'Estadística.. [2007/5904]  
La Llei 5/1990, de 7 de juny, d'Estadística de la Comunitat Valenciana, constitueix el marc legal bàsic per a la coordinació i l'impuls de l'activitat estadística pública valenciana d'interès per a la Generalitat, a fi de posar a disposició de tota la societat, i en particular dels seus distints òrgans de govern, una informació completa i objectiva, que siga fidel reflex de la realitat existent, base fonamental per a programar l'activitat pública al millor servei dels ciutadans.  
Aquesta norma bàsica contempla una activitat estadística planificada i articulada a través del Pla Valencià d'Estadística (PVE), la coordinació tècnica de la qual, impuls i difusió correspon a l'Institut Valencià d'Estadística (IVE).  
En aquest marc, en el desenvolupament dels objectius operatius del PVE vigent, l'IVE promou una oferta formativa estable de pràctiques professionals per a afavorir la integració d'eixits recents del Sistema d'Ensenyament Superior, en entorns que afavorisquen el seu perfeccionament professional i milloren les seues capacitats per a l'accés al món laboral.  
Ara, amb un nou PVE en fase avançada de tramitació i noves investigacions estadístiques en projecte per a la cobertura dels objectius d'informació que aquest nou pla pretén abordar, l'IVE considera oportú fomentar aquesta línia d'actuació i estendre-la al camp de la Formació Professional, incloent en l'oferta formativa 2007, beques professionals per a titulats superiors procedents d'aqueix camp, contribuint a millorar la seua competència acadèmica amb una etapa d'experiència professional en l'àmbit de l'administració pública.   
D'acord amb les funcions atribuïdes a l'Institut Valencià d'Estadística en la Llei 5/1990, de 7 de juny, d'Estadística de la Comunitat Valenciana, en la Llei 14/1997, de 26 de desembre, per la qual es crea l'IVE, en el Decret 65/1998, pel qual s'aprova el Reglament Orgànic i Funcional de l'IVE, i de conformitat amb el que disposa l'article 4.1 del Decret 108/1992, de 6 de juliol, del Govern Valencià, pel qual es regula la concessió de beques, i en la Llei 38/2003, de 17 de novembre, General de Subvencions, resolc:  
Primer  
Convocar concurs públic per a la concessió de beques, a fi de realitzar pràctiques professionals en l'àmbit d'actuació de l'Institut Valencià d'Estadística.  
Segon  
Aprovar les bases per les quals es regirà la seua concessió, incloses com a annex I de la present resolució. Les beques es regiran pel que disposen les bases de la convocatòria i pel Decret 108/1992, de 6 de juliol, del Govern Valencià, pel qual es regula la concessió de beques.  
Tercer  
La dotació econòmica de les beques serà sufragada a càrrec del capítol IV, línia SE000001 del pressupost de l'IVE per a l'exercici 2007, per un import global màxim de 46.480,00 euros.  
Quart  
La present resolució entrarà en vigor l'endemà de la seua publicació en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present resolució, que posa fi a la via administrativa, podrà ser recorreguda potestativament en reposició o RESOLUCIÓ de 8 de maig de 2007, de la directora de l'Institut Valencià d'Estadística, per la que es convoquen beques per a la realització de pràctiques professionals a l'Institut Valencià d'Estadística. [2007/5904]Institut Valencià d'Estadísticabé cabrà plantejar directament un recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que va dictar l'acte, en el termini d'un mes a comptar de l'endemà de la publicació de la present resolució.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació de la present resolució.  
València, 8 de maig de 2007.- La directora de l'IVE: María Bonilla Musoles.  
ANNEX I  
Bases de la convocatòria de beques per a la realització   
de pràctiques professionals a l'Institut Valencià d'Estadística  
Primera. Objecte específic  
1. La present convocatòria té com a objecte específic la concessió de beques de pràctiques professionals per a la formació complementària i especialització dels becaris en línies de treball promogudes en distints àmbits d'actuació de l'IVE per a donar cobertura als objectius operatius del vigent Pla Valencià d'Estadística (PVE) i els seus programes anuals de desenvolupament.  
2. Es convoquen un total d'onze beques amb la següent distribució per modalitats:  
a) Modalitat A: vuit beques per a titulats superiors universitaris amb els següents perfils de titulació:  
- Perfil 1: llicenciat o llicenciada en Matemàtiques o en Ciències i Tècniques Estadístiques (cinc beques).  
- Perfil 2: llicenciat o llicenciada en Ciències Econòmiques, en Ciències Empresarials, o en Administració i Direcció d'Empreses (dues beques).  
- Perfil 3: llicenciat o llicenciada, enginyer o enginyera en Informàtica (una beca).  
b) Modalitat B: tres beques per a tècnics superiors de Formació Professional Específica amb els següents perfils de titulació:  
- Perfil 4: tècnic superior en Documentació Sanitària (Família Professional: Sanitat, Cicle Formatiu: Documentació Sanitària) (una beca).  
- Perfil 5: tècnic superior en Desenvolupament d'Aplicacions Informàtiques (Família Professional: Informàtica, Cicle Formatiu: Desenvolupament d'Aplicacions Informàtiques) (una beca).  
- Perfil 6: tècnic superior en Administració de Sistemes Informàtics (Família Professional: Informàtica, Cicle Formatiu: Administració de Sistemes Informàtics) (una beca).   
3. La persona seleccionada per a cobrir la beca de perfil 4 desenvoluparà les pràctiques formatives en l'Unitat del Registre de Mortalitat de la conselleria de Sanitat a Alacant (Pl. d'Espanya, 6), adscrita funcionalment a l'IVE en els termes que preveu la Resolució conjunta de 16 de novembre de 1995, de les conselleries d'Economia i Hisenda i de Sanitat i Consum. La resta dels beneficiaris desenvoluparan les pràctiques formatives objecte d'aquestes beques en el seu central de l'IVE a València (Pl. de Nàpols i Sicília, 10)  
4. Cada sol·licitud vindrà referida a un únic perfil.   
Segona. Requisits dels sol·licitants  
1. Per a optar a aquestes beques serà necessari el compliment dels requisits següents:  
a) Tenir la nacionalitat espanyola o de qualsevol altre país membre de la Unió Europea i residència en un municipi de la Comunitat Valenciana en el moment de la sol·licitud de la beca.  
b) Estar en possessió del títol que s'especifica per a cada un dels perfils oferits en la Base Primera de la convocatòria, o haver superat, abans de la finalització del termini de presentació de sol·licituds, totes les matèries exigibles per a la seua obtenció, incloses, si és el cas, les del projecte fi de carrera. La data de finalització d'estudis de la titulació corresponent, en virtut de què se sol·licita la beca, haurà de ser posterior al mes de maig de 2004.  
c) No trobar-se incurs en algun dels supòsits prevists en l'article 13.2 de la Llei 38/2003, General de Subvencions.  
d) Cap persona podrà gaudir amb caràcter simultani de més d'una beca professional, ni successivament de més de dues beques professionals en l'àmbit d'actuació de l'IVE, ja siguen en períodes consecutius o alterns, per la qual cosa la durada màxima establida en tots els casos serà de 24 mesos.  
Tercera. Dotació, durada i pagament de les beques  
1. La dotació de cada una de les beques serà la següent:  
- Modalitat A: 1.160,00 euros bruts mensuals.  
- Modalitat B: 780,00 euros bruts mensuals.  
D'aquests imports es deduiran les retencions legals oportunes.  
2. El període de benefici començarà l'1 de setembre de 2007, llevat que per resolució de la direcció de l'IVE es dispose una altra data posterior, i finalitzarà el 31 de desembre de 2007. No obstant això, el dit període podrà prorrogar-se per als mesos que resten fins a completar el període màxim de benefici d'un any establit en l'article 3 del Decret 108/1992, sempre que existisca consignació pressupostària adequada i suficient per a l'exercici 2008.  
3. L'import de la beca s'abonarà mensualment, amb un informe previ favorable del cap o cap de l'àea o servei on el becari exercisca les seues funcions.  
Quarta. Formalització de les sol·licituds i termini de presentació  
1. Les sol·licituds, omplides segons el model que figura com a annex II de la present resolució, així com qualsevol altre tipus de correspondència posterior, aniran dirigides a l'Institut Valencià d'Estadística i es presentaran en el Registre de l'IVE (Plaça de Nàpols i Sicília, 10, 3ª planta) o per qualsevol dels mitjans prevists en l'article 38.4 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú.  
2. Els impresos de sol·licitud també estaran a disposició de les persones interessades en els punts d'informació PROP, a l'adreça d'internet http://www.ive.es, i en el Registre de l'IVE.  
3. El termini de presentació de sol·licituds serà de 15 dies hàbils comptats a partir de l'endemà al de la publicació d'aquesta convocatòria en el Diari Oficial de la Comunitat Valenciana.  
4. Les sol·licituds hauran d'estar acompanyades de la documentació següent:  
a) Fotocòpia confrontada del DNI o del document equivalent en el cas de nacionals d'estats membres de la Unió Europea.  
b) Original o còpia confrontada del certificat d'empadronament en un municipi de la Comunitat Valenciana, en el cas que no conste acreditat en el DNI o el que figure en el mateix siga diferent del domicili que s'haja fet constar en la sol·licitud.  
c) Currículum vítae de la persona sol·licitant, en el que s'indicarà la trajectòria acadèmica i l'experiència professional, i en el que es faran constar les dades personals, data i lloc de naixement, domicili a l'efecte de notificacions, telèfon i una foto recent grandària carnet del sol·licitant.  
d) Fotocòpia confrontada del títol que acredite el nivell acadèmic requerit per a cada perfil. Per als títols en tràmit d'expedició aquesta documentació podrà substituir-se per la fotocòpia confrontada del resguard acadèmic acreditatiu de la respectiva sol·licitud d'expedició, amb l'abonament de les taxes corresponents o el justificant de la seua exempció.  
e) Fotocòpia confrontada del certificat acadèmic complet de les matèries cursades on figuren les qualificacions obtingudes i dates en què es van obtenir, incloent la nota mitjana de l'expedient.  
f) Fotocòpies confrontades de documents que acrediten la possessió de títols, cursos i mèrits que figuren en el currículum. No es valoraran aquells mèrits que no s'acrediten documentalment mitjançant documents originals o còpies confrontades.  
g) Declaració responsable d'estar al corrent del compliment de les obligacions tributàries i amb la Seguretat Social imposades per les disposicions vigents, així com que compten amb cobertura sanitària, que haurà de ser substituïda pels oportuns certificats en cas de resultar beneficiari de la beca.  
5. Els aspirants que van presentar al seu dia, dins del termini i la forma escaient, les corresponents sol·licituds a les beques convocades per Resolució de la directora de l'IVE de 16 de juny de 2006 (DOGV núm. 5288, de 26 de juny de 2006), i que desitgen concursar en aquesta convocatòria, podran presentar únicament la sol·licitud fent constar expressament que ja va ser aportada la documentació oportuna, podent afegir a la mateixa els documents que consideren convenients per a acreditar mèrits posteriors als presentats en l'esmentada convocatòria.  
6. Conclòs el termini de presentació de sol·licituds, i en el termini màxim de deu dies, la comissió avaluadora que s'estableix en la Base Sisena examinarà el compliment dels requisits per a l'admissió de sol·licituds i aprovarà la relació provisional d'admesos i exclosos a la convocatòria, que serà exposada en la pàgina d'internet: http://www.ive.es, i estarà a disposició dels interessats en el Servei de Gestió Administrativa (telèfon 970001341), a l'efecte de que puguen al·legar i esmenar, si és el cas, el que estimaren convenient al seu dret, durant el termini de deu dies, vençut el qual, i després de l'examen de les reclamacions o al·legacions presentades, la comissió avaluadora acordarà l'aprovació de la relació definitiva de sol·licituds admeses i excloses, que s'exposarà en els mateixos llocs que la provisional.  
A l'efecte d'admissió o exclusió de sol·licituds es tindrà en compte:  
1r. La presentació en termini de la instància.  
2n. El compliment dels requisits establits en l'article 70 de la Llei de règim Jurídic de les Administracions Públiques i del Procediment Administratiu Comú.  
3r. El compliment dels requisits establits en les Bases Primera i Segona de la convocatòria.  
Cinquena. Avaluació i selecció  
1. L'avaluació i selecció de les sol·licituds es realitzarà en concurrència competitiva, tenint en compte exclusivament la documentació aportada amb la instància i aquella altra que haja pogut exigir l'Institut Valencià d'Estadística per a esmena de la sol·licitud.  
2. L'avaluació de les sol·licituds es realitzarà d'acord amb els criteris següents:  
- Modalitat A:  
a) Nota mitjana de l'expedient acadèmic de la titulació exigida per a la participació en la convocatòria segons s'estableix en la Base Primera: fins a 8 punts.  
b) Una altra formació acadèmica: fins a 4 punts.  
c) Experiència professional i altres aspectes curriculars relacionats amb l'àmbit d'actuació de la beca: fins a 4 punts.  
d) Coneixements de Valencià: fins a un màxim d'1 punt en funció dels nivells de coneixement del Valencià establits per la Junta Qualificadora de Coneixements del Valencià.  
e) Altres idiomes comunitaris: fins a 1 punt.  
f) Per als perfils 1 i 2 establits en la Base Primera: coneixements de programari estadístic, bases de dades, ofimàtica avançada i ferramentes per a la web: fins a 3 punts.  
g) Per al perfil 3 establit en la Base Primera: coneixements de Java, javascript, php, XML, ORACLE relacional, ORACLE OLAP option, MySQL i Linux: fins a 3 punts.  
- Modalitat B:  
a) Nota mitjana de l'expedient acadèmic de la titulació exigida per a la participació en la convocatòria segons s'estableix en la Base Primera: fins a 10 punts.  
b) Coneixements de Valencià: fins a un màxim d'1 punt en funció dels nivells de coneixements del Valencià establits per la Junta Qualificadora de Coneixements de Valencià.  
c) Una altra qualificació i/o experiència laboral relacionada amb el corresponent cicle formatiu que habilita per a l'obtenció del títol exigit en la convocatòria, segons figura en la Base Primera de la mateixa: fins a 4 punts.  
Sisena. Comissió avaluadora  
1. Per a l'examen de les sol·licituds de beques es constituirà una comissió avaluadora d'acord amb el que preveu el Decret 108/1992, que tindrà la composició següent:  
- President: cap de l'Àrea Tècnica de l'IVE  
- Vocal: cap del Servei de Coordinació, Planificació i Difusió Estadística  
- Vocal: cap del Servei d'Estadístiques Demogràfiques i Socials  
- Vocal: cap del Servei d'Estadístiques Econòmiques  
- Vocal: cap del Servei de Sistemes d'Informació  
- Vocal: cap del Servei de Gestió Administrativa  
- Secretari: cap de la Secció d'Administració  
2. La comissió avaluadora es regirà per les normes contingudes en el capítol II del títol II de la Llei de Règim Jurídic de les Administracions Públiques i del Procediment Administratiu Comú. Els membres de la comissió podran ser assessorats pel personal tècnic que es considere necessari, que podrà assistir a les sessions d'avaluació, amb veu però sense vot.  
3. Finalitzat el procés de selecció la comissió avaluadora, a través del seu president, elevarà la directora de l'IVE en un termini no superior a deu dies, la proposta de selecció de candidats que contindrà la relació de beneficiaris per perfils i, si és el cas les llistes de reserva per a cada perfil a l'efecte d'eventuals revocacions, renúncies o abandons dels beneficiaris en els termes que preveu la present resolució. La comissió podrà així mateix declarar deserta, totalment o parcialment, l'adjudicació de les beques convocades.  
4. La directora de l'IVE es reserva la facultat d'interpretar el contingut d'aquesta convocatòria.  
Setena. Concessió i pròrroga  
1. Les beques seran adjudicades mitjançant una resolució de la directora de l'IVE, a la vista de la proposta de la comissió avaluadora, en el termini màxim de tres mesos a partir de l'endemà al de la publicació de la convocatòria en el Diari Oficial de la Comunitat Valenciana. La data d'inici del gaudi de la beca serà l'1 de setembre de 2007, llevat que en la resolució es dispose una altra data posterior.  
La concessió es publicarà en el Diari Oficial de la Comunitat Valenciana, i es notificarà als interessats, podent efectuar-se mitjançant correu electrònic, de conformitat amb el que disposen els articles 45.3 i 59.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, si els participants consenten en l'utilització del correu electrònic com a mitjà de notificació.  
2. La pròrroga de la beca prevista en la Base Tercera, número 2, de la present Resolució s'efectuarà per resolució de la directora de l'IVE, amb un informe previ favorable del cap o cap de l'Àrea Tècnica de l'IVE.  
L'IVE, després de l'adjudicació inicial, considerant els objectius formatius del programa de beques i l'interès públic, valorarà l'oportunitat de realitzar o no la crida a la borsa de reserva en cada vacant que es produïsca.  
Vuitena. Drets i obligacions dels becaris  
1. Són drets dels becaris en l'àmbit d'aquesta convocatòria:  
a) Percebre l'ajuda econòmica establida en la convocatòria, que no tindrà naturalesa salarial.  
b) Obtenir de l'IVE la col·laboració i suport necessaris per al desenvolupament normal de la seua formació, especialització i capacitació professional en l'àmbit de l'estadística pública.  
2. Una vegada reben la notificació d'haver sigut seleccionats per a una beca, els becaris vindran obligats a:  
a) Presentar la documentació acreditativa d'estar al corrent de les seues obligacions fiscals i amb la Seguretat Social, així com justificació suficient de què tenen cobertura sanitària, amb anterioritat a la data d'inici de la beca.  
b) Incorporar-se a l'activitat en la data assenyalada en la convocatòria o en la resolució de concessió.  
c) Realitzar les activitats previstes en els seus programes de formació i especialització tècnica.   
d) Complir els objectius del programa de formació i especialització amb aprofitament, d'acord amb les directrius establides pel seu tutor.  
e) Atenir-se al règim intern o de funcionament de l'Institut Valencià d'Estadística. A aquest efecte, tindran una dedicació a les activitats de formació i especialització objecte de la beca de 35 hores setmanals, i sense perjudici del que estableix la base novena c).  
f) Mantenir el secret estadístic i guardar confidència sobre qualsevol informació procedent dels resultats obtinguts durant el desenvolupament de la beca en els termes establits en la Llei 5/1990, d'Estadística de la Comunitat Valenciana. Aquesta obligació es mantindrà encara després que el becari concloga la seua vinculació amb l'Institut Valencià d'Estadística.  
g) No publicar cap article, ni remetre cap comunicació a qualsevol entitat o organisme sobre matèries relacionades amb el tema de la beca, sense autorització prèvia expressa de la directora de l'IVE. En el cas que existisca autorització, el becari o la becària haurà de fer constar que l'activitat s'ha realitzat mitjançant una beca de l'IVE.  
h) Presentar el tutor o tutora, en l'últim mes de durada de la beca, una memòria d'activitats realitzades.  
i) Les obligacions previstes en l'article 14 de la Llei 38/2003, General de Subvencions.  
j) En cas de renúncia, haurà de comunicar-ho per escrit amb una antelació mínima de 15 dies.  
3. Les beques concedides són incompatibles amb qualsevol altra beca o ajuda, així com amb el desenvolupament d'una activitat laboral regular. La infracció d'aquesta regla autoritzarà a l'Institut Valencià d'Estadística a revocar la concessió de la beca.  
4. La condició de becari en cap cas donarà lloc a l'existència de cap relació laboral amb l'IVE o la Generalitat Valenciana. La condició d'integrant de la borsa de reserva de becaris i becàries tampoc generarà cap dret laboral.  
Novena. Obligacions de l'Institut Valencià d'Estadística  
1. Són obligacions de l'Institut Valencià d'Estadística respecte dels becaris acollits a la present convocatòria:  
a) Proporcionar al becari o becària el suport necessari i facilitar-li la utilització dels mitjans, instruments o equips que resulten precisos per al normal desenvolupament de la seua activitat.  
b) Designar un tutor o tutora, amb rang de cap de secció o assimilat, per a la coordinació i orientació de l'activitat del becari o becària.  
c) Vetlar pel desenvolupament adequat del programa de formació del becari o becària, sense que puga exigir-se-li la realització de qualsevol altra activitat que no estiga relacionada amb el desenvolupament de la seua formació específica o especialització durant el seu transcurs.  
2. Finalitzat el termini de la beca, i amb l'informe favorable del tutor o tutora, s'expedirà el corresponent certificat d'aptitud i aprofitament a favor del becari o becària.  
Deu. Revocació  
L'IVE, previ expedient instruït a aquest efecte, amb audiència a l'interessat, podrà revocar o interrompre el benefici de la beca si concorreguera alguna de les causes següents:  
a) Obtenció de l'ajuda sense reunir els requisits requerits en la convocatòria, o mitjançant falsedat en document públic.  
b) Incompliment de les obligacions dels becaris establides en la Base Vuitena d'aquesta convocatòria.  
c) No incorporar-se al destí en la data límit que els haguera sigut fixada en la notificació, o abandó del mateix durant el període de benefici de la beca.  
d) La no acceptació de la beca i la no presentació de la documentació que poguera sol·licitar-se-li per a la formalització de la beca en els terminis establits.  
e) Trobar-se incurs en algun dels supòsits d'incompatibilitat que estableix la Llei 53/1984, de 26 de desembre, d'Incompatibilitats del Personal al Servei de les Administracions Públiques (BOE de 4 de gener de 1985). El beneficiari o beneficiària haurà de reintegrar les quantitats percebudes fins al moment de la revocació administrativa de l'atorgament de la beca, així com els corresponents interessos de demora.  
f) Trobar-se incurs en algun dels supòsits prevists en l'article 13.2 de la Llei 38/2003, General de Subvencions.  
ANNEX II  
Adreça d'internet: http://www.ive.es